धादिङको नौविसेदेखि काठमाडौं कलंकीसम्म हुने जामका कारण यो सडकको यात्रा गर्दा पनि दिनभर लाग्ने गरेको गुनासो यात्रुहरुको रहेको छ । उता, छोटो दुरीको रुपमा चिनिने टहरे टोखा सडक पनि हिलाम्मे भएको छ । हिलोका कारण यो सडकमा पनि सवारी साधनहरु घण्टौसम्म अड्किएर बस्ने गरेको छ । हिउँदको समयमा एक घण्टामा टोखादेखि छहरेसम्म पुग्न सकिने यो सडकमा अहिले कम्तिमा तीन घण्टा लाग्ने गरेको स्थानीय हरिराम भेटवालले बताउनुभयो ।
